Sondag 6 – Gereformeerde Kerk Centurion
Etiket: Sondag 6
Christus openbaar Homself as Verlosser deur Sy Woord regverdig
Skriflesing: Hebreërs 1:1-2:4
Teksvers: Hebreërs 1:1
HK: Sondag 6
Is u van harte oortuig dat die Bybel die woord van God is? Is u seker dat dit wat in die Bybel staan die waarheid is? Want die wetenskap is so oortuig dat die Bybel eintlik maar 'n boek vol feeverhale is! Dit is maar 'n boek wat gaan oor menslike ervarings van 'n bo-natuurlike krag wat hulle God noem! Dit is maar een boek soos baie ander, word beweer!
So geliefdes word die Woord van God vandag in twyfel getrek asof daar geen sekerheid kan wees dat hierdie woord werklik God se eie woord is nie. Want ons bely dat die Bybel nie maar net 'n boek vol stories oor God is nie, maar God se eie Woord! En uit hierdie woord alleen kan ons die weg na Verlossing vind, Jesus Christus.